Rikunarita-ORG/Wikinium huggingface dataset:
# Sting

*Za ostale upotrebe, pogledajte Sting (razvrstavanje).*

| Sting |
| --- |
|  |
| Lični podaci |
| Ime po rođenju | Gordon Matthew Thomas Sumner |
| Datum rođenja | 2. oktobra 1951.  (1951-10-02) |
| Mjesto rođenja | Wallsend, Engleska  |
| Zanimanje | kantautor, glumac, gitarist, glazbeni producent |
| Muzički rad |
| Period aktivnosti | 1974–danas |
| Žanr | Rock, Pop, New Wave |
| Instrument | Vokal Bas gitara Gitara Lutnja Panova frula Klavijature Saksofon Mandolina
Harmonika Klarinet Tamburin |
| Ostalo |
| Službene stranice | Službena stranica |

**Gordon Matthew Thomas Sumner**, (rođen 2. listopada, 1951)., poznatiji pod umjetničkim imenom **Sting**, je engleski glazbenik. Solo karijeru je započeo kao već etablirano ime, nakon velikog uspjeha njegove rock grupe The Police.

## Sting na filmu

Karizmatični glazbenik je često radio soundtrackove za filmove i serije, a i sam se okušao u glumi. Najpoznatija njegova uloga svakako je ona iz 1984., Feyd-Rauthe u filmu Davida Lyncha, *Dina - pustinjska planeta*.

## Diskografija

### Albumi:

* 1985: *The Dream Of The Blue Turtles*
* 1986: *Bring On The Night*
* 1987: *Nothing Like The Sun*
* 1991: *The Soul Cages*
* 1993: *Ten Summoner's Tales*
* 1994: *Fields Of Gold - The Best Of Sting*
* 1996: *Mercury Falling*
* 1999: *Brand New Day*
* 2003: *Sacred Love*
* 2006: *Songs From The Labyrinth*
* 2009: *If on a Winter's Night...*
* 2010: *Symphonicities*
* 2013: *The Last Ship*
* 2016: *57th & 9th*
* 2018: *44/876*
* 2019: *My Songs*
* 2021: *The Bridge*

## Reference

## Vanjske veze

* Službena stranica
* Sting dobitnik Billboardove nagrade
# Rowan Atkinson

| Rowan Atkinson |
| --- |
| Atkinson na promociji filma *Bean*, 1997. |
| Biografske informacije |
| Rođenje | Rowan Sebastian Atkinson 6. januara 1955.  (1955-01-06)  Consett, County Durham |
| Znamenite uloge |
| Mr. Bean |

**Rowan Sebastian Atkinson** (Newcastle upon Tyne, 6.1. 1955.) je engleski komičar i glumac.

Široj je publici najpoznatiji po ulogama smušenog Mr. Beana u istoimenoj seriji te po ulozi Edmunda Blackaddera u seriji Crna Guja. Ostvario je i lijep broj zapaženih nastupa na velikom ekranu u filmovima poput Četiri vjenčanja i sprovod, Bean, Johnny English itd. Poznat je i kao urnebesno smiješan stand-up komičar.

## Vanjske veze

* Rowan Atkinson na sajtu IMDb
* Rowan Atkinson biography at BFI Screenonline
# Groningen

| Groningen
 |
| --- |
|  |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Nizozemska
 |
| **provincija** |  Groningen
 |
|  |
| **Vlast**  |
|  - **Gradonačelnik** | Koen Schuiling
 |
|  |
| **Površina**  |
|  - **Ukupna** | 83,69 km2 |
|  - **Kopno** | 79,59 km2 |
|  - **Voda** | 4,10 km2 |
|  |
| **Stanovništvo** (2007)
 |
|  - **Grad** | 185.000
 |
|  - **Gustoća** | 2324 st/km2 |
|  |
| **Vremenska zona** | Srednjeeuropsko vrijeme (UTC+1)
 |
|  - **Ljeto (DST)** | Srednjeeuropsko ljetno vrijeme (UTC+2)
 |
| **Poštanski broj** | 9700-9749
 |
| **Pozivni broj** | 050
 |
| **Službene stranice** groningen.nl
 |
| Karta
 |
| Položaj grada Groningena u pokrajini Groningen i pokrajine u Nizozemskoj Položaj grada Groningena u pokrajini Groningen i pokrajine u Nizozemskoj |

**Groningen** je najveći i glavni grad nizozemske provincije Groningen. Groningen je najveći grad na sjeveru Nizozemske i značajan univerzitetski centar.

## Historija

Toranj Martini
Groningenski muzej
Najstarija arheološka nalazišta na prostoru Groningena datiraju iz mlađeg kamenog doba (oko 3950. pne.). Prvi dokumenti koji spominju Groningen datiraju iz 1040. godine. U 13. vijeku je Groningen bio značajan trgovački centar i sagrađene su gradske zidine. U 15. vijeku je Groningen bio glavni grad pokrajine Frizije. Tada je sagrađen 127 m visok toranj Martini koji je u to doba bio najviša građevina u Evropi.

Nakon 1594. je grad izgubio samostalnost i postao dio Nizozemske. Univerzitet je osnovan 1614. Nakon toga se grad jače razvio. Napadnut je u Trećem anglo-nizozemskom ratu 1672. Na samom kraju 2. svj. rata 1945. je došlo do Bitke kod Groningena u kojoj je sudjelovala kanadska intervencijska vojska koja je pobijedila njemačke snage uz pomoć nizozemskog pokreta otpora.

## Geografija

Groningen se nalazi na sjeveru Nizozemske. Smješten je nedaleko od obale Sjevernog mora. Reljef je nizinski i prevladava pješčano tlo. Oko grada postoji nekoliko jezera (najveće je Paterswoldsemeer južno od grada). Kroz grad je prokopano nekoliko kanala (najznačajniji je Van Starkenborghkanaal). U okolici ima mnogo nalazišta prirodnog plina. Klima je umjerena s toplim ljetima i blagim zimama i relativno malim godišnjim razlikama temperature. U proljeće i ljeti pada više padalina.

## Znamenitosti

Najveća znamenitost grada je srednjovjekovni toranj Martini koji je u svoje doba bio najviši u Evropi. Zanimljive su zgrade Univerziteta Groningen. Značajan je Groningenski muzej građen 1994. u modernom stilu. Značajan je Muzej nauke i Muzej stripa. Stanovnici Groningena mnogo koriste bicikle (preko polovice gradskog prometa se obavlja biciklima). Zato se Groningen naziva "Svjetski biciklistički grad".
# Haifa

| Haifa חֵיפָה
 |
| --- |
|  |
|  |
|

|  |
| --- |
|  **Grb** |

 |
| Koordinate: ﻿ / ﻿ |
| **Država** |  Izrael
 |
|  |
| **Vlast**  |
|  - **Gradonačelnik** | Yona Yahav
 |
|  |
| **Površina**  |
|  - **Ukupna** | 63,7 km2 |
|  |
| **Stanovništvo** (2020.)
 |
|  - **Grad** |  285 316
 |
|  - **Gustoća** | 4210/km2 |
|  |
| **Službene stranice** Haifa.il
 |
| Karta
 |
| Haifa na karti Izraela Haifa na karti Izraela |

**Haifa** (hebrejski. *חֵיפָה*) je treći najveći grad u Izraelu koji se nalazi na sjeveru zemlje i u njemu živi oko 285 000 stanovnika. Šire gradsko područje broji gotovo milijun stanovnika. Haifa je svetski centar bahaizama i kompleks verskog centra ove zajednice nalazi se pod zaštitom UNESCO-a.

Kao naselje izgrađeno na obroncima Karmela grad ima istoriju dulju od 3,000 godina. Gradska luka je najveća izraelska pomorska luka i smještena je 90 kilometar sjeverno od Tel Aviva. Technicon i Univerzitet u Haifi nalaze se u ovome gradu.

* Haifa, 1925 - 1937
* Trgovina
* Haifa noću
* Arheološko nalazište u predgrađu Haife
* Ljudi na ulicama ljeti

## Vanjske veze

* Službena stranica Arhivirano 2016-02-09 na Wayback Machine-u
# Newcastle, New South Wales

| Newcastle
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Australija
 |
| **Australska država** |  Novi Južni Wales
 |
| **Osnivanje** | 1801.
 |
|  |
| **Površina**  |
|  - **Ukupna** | 261,8 km²
 |
| **Visina** | 9
 |
|  |
| **Stanovništvo** (2006.)
 |
|  - **Urbano područje** | 141 752
 |
|  - **Područje utjecaja** | 493 467
 |
|  |
| **Vremenska zona** | UTC+10 (UTC+11)
 |
| **Poštanski broj** | NSW 2300
 |
| **Pozivni broj** | +61 (0)2
 |
| **Službena stranica** www.newcastle
 |
| Karta
 |
| Newcastleclass=notpageimage| Newcastle na karti Australije |

**Newcastle** (doslovno prevedeno **Novi dvor**) je drugi po veličini grad u australskoj državi Novi Južni Wales od 493 467 stanovnika.

## Geografija

*Newcastle* je smješten na ušću rijeke Hunter udaljen oko 168 km sjeveroistočno od Sydneya.

## Historija

*Newcastle* je izrastao u grad iz kažnjeničke kolonije *Coal Harbour* osnovane 1801. to je bila luka za pretovar ugljena iz obližnjih rudnika bazena Newcastle-Cessnock i za poljoprivredne proizvode plodnog zaleđa. Pravi impuls razvoju grada bila je izgradnja velike čeličane 1915. koju je osnovala Broken Hill Proprietary Company, na bazi tog su osnovane brojne druge tvornice, metalnih proizvoda, čeličnih konstrukcija, tekstila i brodogradnje. Pored grada pronađeni su rutil i cirkon, pa se na bazi njih razvila industrija. Međutim u 21. vijeku je čeličana zapala u ozbiljne poteškoće, i drastično smanjila svoju proizvodnju, pa je i industrija grada doživjela krizu.

Prizor iz centra grada
*Newcastle* je postao općina 1859., a status grada dobio je 1885.

*Newcastle* je 1989. pogodio potres umjerene jačine, koji je oštetio neke građevine.

## Znamenitosti

Najveće atrakcije grada su *Kulturni centar - War Memorial*, otvoren 1958., i *Regionalni muzej Newcastle* otvoren 1988.

Grad ima *Univerzitet Newcastle*, koji je izrastao 1965. iz nekadašnjeg *Univerzitetskog koledža Newcastle*.

## Privreda i transport

*Newcastle* je velika australska luka, sastavljena od tri luke; Sjeverne luke, Bazena i Port Warataha.

## Izvori

## Vanjske veze

* *Službene stranice grada* (`en`)
* *Newcastle* na portalu Encyclopædia Britannica (`en`)
# Dayuan

**Dayuan** (u Ferghani) je bila jedna od tri napredne civilizacije u Centralnoj Azjii oko 130. pne. - uz Partiju i Grčko-Baktrijsko Kraljevstvo, prema kineskoj historijskoj knjizi *Knjiga Hana*.
**Dayuan** ili **Ta-Yuan** (kineski: 大宛; pinyin: *Dàyuān*; Wade-Giles: Ta-Yuan, dosl. “Veliki Yuan”) je naziv za narod koji je obitavao u Ferghani u Centralnoj Aziji, a koji su opisani u kineskim historijskim djelima *Zapisi Velikog historičara* i *Knjiga Hana*. Spominju se o izvještajima o doživljajima velikog kineskog istraživača Zhang Qiana godine 130. pne. kao i brojnih izaslanstava koja su iza njega pohodila Centralnu Aziju. Za domovinu Dayuana se danas uglavnom smatra da je predstavljala dolinu Ferghane.

Kineski izvore Dayuane opisuju kao urbanizirano stanovništvo bjelačkog izgleda, koje je živjelo u ozidanim gradovima i imalo "običaje istovjetne Grko-Baktrijcima", odnosno helenističkog kraljevstva koje je vladalo Baktrijom u današnjem sjevernom Afganistanu. Dayuan su također opisani kao uzgajivači i veliki ljubitelji vina.

Za Dayuane se pretpostavlja da su bili potomci grčkih kolonista koje je Aleksandar Veliki naselio u Ferghani godine 329. pne., a koji su se uspješno razvijali pod Selukidima i Grko-Baktrijcima, sve dok ih od ostatka helenističkog svijeta nije izolirala najezda Yuezhija oko 160. pne. Neki historičari sugeriraju da je izraz "Yuan" jednostravna transliteracija izraza “Yona” ili “Yavana”, koja se u antičkoj Aziji korisila za Grke (“Jonjnani”), odnosno da bi Dayuan (dosl. “Veliki Yuan”) trebalo značiti "Veliki Jonjani".

Interakcija između Dayuana i Kineza je historijski važna, jer je predstavljala prvi važniji kontakt između urbanizirane indoevropske kulture i kineske civilizacije, odnosno stvorila preduvjete za stvaranje Puta svile, glavne poveznice Zapada i Istoka od 1. vijeka pne. do 15. vijeka.

## Fusnote

## Izvori

* Sima Qian, *Records of the Grand Historian of China. Translated from the Shih Chi of Sima Qian by Burton Watson.* New York: Columbia University Press, 1961, Volume II, ISBN 0-231-08167-7
* "Zhang Qian's Mission to the West", translation by Friedrich Hirth published in the *Journal of the American Oriental Society*, 37/2 (1917), pp. 93–116, adaptation by J. Moore, Department of History, Austin College.
* *Han Shu*, as translated by A. Wylie in the *Journal of the Anthropological Institute of Great Britain and Ireland*, Vols. III (1874), pp. 401–452, V (1876), pp. 41–80, and X (1881), pp. 20–73, and XI (1882), pp. 83–115, adaptation by J. Moore, Department of History, Austin College.
* "The diffusion of Classical art in Antiquity", John Boardman, Princeton University Press, 1993 ISBN 0-691-03680-2
* "The Greeks in Bactria and India" W.W.Tarn, Cambridge University Press

## Vanjske veze

* ShiJi 123: The Account of DaYuan Arhivirano 2004-12-27 na Wayback Machine-u
* Selection from the Han narrative storiesArhivirano 2015-12-24 na Wayback Machine-u
# North Tyneside

| North Tyneside
 |
| --- |
|  |
|  |
| Koordinate: ﻿ / ﻿ |
| **država** |  UK
 |
| **Regija** | Sjeveroistočna Engleska
 |
| **Metropolitanska grofovija** | Tyne and Wear
 |
|  |
| **Površina**  |
|  - **Ukupna** | 84 km²
 |
|  |
| **Stanovništvo** (2011.)
 |
|  - **Područje utjecaja** | 200,801
 |
|  |
| **Vremenska zona** | UTC+0 (UTC+1)
 |
| Karta
 |
| Pozicija North Tynesidea na karti Grofovije Tyne and Wear Pozicija North Tynesidea na karti Grofovije Tyne and Wear
 |

**North Tyneside** (prevedeno *Sjeverni Tyneside*) je metropolitanski borough od 200,214 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.

## Karakteristike

Sjeverni Tyneside se prostire po teritoriju historijske Grofovije Northumberland, istočno od grada Newcastla, sa juga graniči sa rijekom Tyne, a sa istoka sa Sjevernim morem.

Wallsend je administrativni centar Sjevernog Tynesida.

Sjeverni Tyneside obuhvaća industrijske gradove duž rijeke Tyne; North Shields i Wallsend, i mjesta na sjevernomorskoj obali lučki gradić Tynemouth i ladanjsko rezidencijalni Whitley Bay.

North Shields ima skladišta nafte, remontno brodogradilište i tvornice ribljih konzervi, dok se privreda Wallsenda bazira na brodogradnji i proizvodnji opreme za brodove.

Duž sjeverozapada i sjeveroistoka leže predgrađa Newcastla.

## Historija

Metropolitanski borough je formiran 1. aprila 1974. ujedinjenjem dotadašnjih borougha Tynemouth i Wallsend, sa dijelovima borougha Whitley Bay, uz urbani distrikt Longbenton i dio urbanog distrikta Seaton Valley.

## Reference

## Vanjske veze

* North Tyneside District Council Arhivirano 2017-06-04 na Wayback Machine-u (`en`)
# South Tyneside

| South Tyneside
 |
| --- |
|  |
|  |
| Koordinate: ﻿ / ﻿ |
| **država** |  UK
 |
| **Regija** | Sjeveroistočna Engleska
 |
| **Metropolitanska grofovija** | Tyne and Wear
 |
|  |
| **Površina**  |
|  - **Ukupna** | 64 km²
 |
|  |
| **Stanovništvo** (2011.)
 |
|  - **Područje utjecaja** | 148,127
 |
|  |
| **Vremenska zona** | UTC+0 (UTC+1)
 |
| Karta
 |
| Pozicija South Tynesidea na karti Grofovije Tyne and Wear Pozicija South Tynesidea na karti Grofovije Tyne and Wear
 |

**South Tyneside** (prevedeno *Južni Tyneside*) je metropolitanski borough od 148,127 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.

Južni Tyneside je dio konurbacije - Tyneside, šeste po veličini u Ujedinjenom Kraljevstvu.

## Karakteristike

Južni Tyneside leži jugoistočno od grada Newcastle upon Tyne, sa sjevera graniči sa rijekom Tyne, a sa istoka sa Sjevernim morem.

Prostire se po slikovitom teritoriju travnjaka i plaža duž obale mora, južno od ušća Rijeke Tyne i svog administrativnog centra - South Shieldsa.

Gradovi Južnog Tynesida; South Shields, Jarrow, Hebburn i Boldon - imali su važnu ulogu u industrijskom razvoju Tynesida.
Teška industrija - brodogradnja, rudarstvo, željezare na kojoj se bazirao prosperitet regije, nakon Drugog svjetskog rata je postepeno zamjenjena lakom industrijom i uslugama, iako Jarrow još uvijek ima remontno brodogradilište.

Gradovi South Shields i Jarrow povezani su metroom sa Newcastlom i gradovima Metropolitanskog borougha North Tyneside.

## Historija

Metropolitanski borough formiran je 1. aprila 1974. ujedinjenjem dotadašnjeg borougha South Shields, sa boroughom Jarrow i urbanih distrikta Boldon i Hebburn, koji su pripadali Grofoviji Durham.

## Pobratimski gradovi

* Épinay-sur-Seine, Francuska
* Noisy-le-Sec, Francuska
* Wuppertal, Njemačka

## Reference

## Vanjske veze

* South Tyneside District Council (`en`)
# City of Sunderland

| City of Sunderland
 |
| --- |
| Koordinate: ﻿ / ﻿ |
| **država** |  UK
 |
| **Regija** | Sjeveroistočna Engleska
 |
| **Ceremonijalna grofovija** | Tyne and Wear
 |
|  |
| **Površina**  |
|  - **Ukupna** | 137.46 km²
 |
|  |
| **Stanovništvo** (2014.)
 |
|  - **Grad** | 277,150
 |
|  - **Gustoća** | 2,016.2 sta./km²
 |
|  |
| **Vremenska zona** | UTC+0 (UTC+1)
 |
| Karta
 |
| Pozicija Sunderlanda na karti Engleske Pozicija Sunderlanda na karti Engleske
 |

**City of Sunderland** (čita se *Siti of Sanderland*) je grad i distrikt od 277,150 stanovnika sa statusom metropolitanskog borougha na sjeveroistoku Engleske u Grofoviji Tyne and Wear.

Ime je dobio po najvećem gradu distrikta - Sunderlandu, pored njega veći gradovi su Hetton-le-Hole, Houghton-le-Spring, Washington, a ima i mnogo sela.

## Geografija

City of Sunderland leži duž estuarija rijeke Wear i duž obala Sjevernog mora.

## Historija

Distrikt City of Sunderland osnovan je 1974. pod nazivom - Metropolitan Borough of Sunderland, nakon donošenja zakona o lokalnoj upravi 1972.

## Reference

## Vanjske veze

* Sunderland City Council (`en`)
# Turnir

Turnir
**Turnir** (njem. *Turnier* prema starofrancuskom *tornier*), takmičenje većeg broja učesnika.

## Viteški turnir

U srednjem vijeku viteški turnir je bio grupno ili pojedinačno takmičenje vitezova na dvorovima feudalnih vladara u različitim bojnim vještinama, umijećima i snazi, popraćeno strogo određenim ceremonijalom. Odjeća i oružje viteza sastojali su se najčešće od oklopa, koplja i štita, a ponekad (obično u pojedinačnim borbama) i mača.

Na takvim turnirima mogli su učestvovati samo plemići.

## Sportski turnir

Sportski turnir je borba, odn. takmičenje više pojedinaca ili ekipa u različitim granama sporta (boks, golf, karate, tenis; boćanje, fudbal, košarka, odbojka, rukomet...) i u šahu po određenim propozicijama.

Turniri se obično odvijaju u više serija nastupa ili po sistemu svaki sa svakim te obično traju kraće vrijeme i odigravaju se na jednom mjestu (iako se pojedini turniri mogu odvijati i na više lokacija, gradova ili čak država).

## Ostali turniri

Turniri se mogu organizovati i u bilo kojim drugim aktivnostima koje imaju takmičarski karakter, npr. u bilijaru, gou, kartanju, stolnom nogometu, videoigrama, rješavanju običnih ili logičkih zagonetaka, kvizovci, sastavljanju zagonetaka...

Neki turniri, npr. šahovski, mogu se održavati dopisnim putem ili preko interneta, a na nekima mogu učestvovati i kompjuteri (odn. specijalizirani kompjuterski programi, npr. šahovski).

## Pojedinačni turniri

### Sportski

* Wimbledonski teniski turnir

### Šahovski

* Šahovski turnir u Londonu 1851
* Šahovski turnir u Londonu 1862
* Šahovski turnir u Londonu 1872
* Šahovski turnir u Londonu 1883

### Ostali

* Logički turnir Dalmacija Open
* Logički turnir Zagorje Open
* Tromagijski turnir

## Povezano

* Sve stranice koje počinju s(a) "Turnir"
* Sve stranice s naslovom koji sadrži "Turnir"

## Izvori

* *ELZ, AnGold*
# Univerzitet Bocvane

| Univerzitet Bocvane |
| --- |
|  |
| Historija |
| Moto | Thuto Ke Thebe |
| Osnivanje | 1982. |
| Generalno |
| Vrsta | javni univerzitet |
| Fakulteti | 6 |
| Administracija |
| Rektor | Ketumile Masire |
| Studenti |
| Broj studenata | 15,484 |
| Udruženja | AuC |
| Lokacija |
| Sedište   – grad   – država |  Gaborone Bocvana |
| Službene stranice |
| Univerzitet Bocvane |

**Univerzitet Bocvane** (engleski: *University of Botswana*) je univerzitet u Bocvani osnovan 1982. godine kao prvi univerzitet u državi. Univerzitet ima četiri kampusa od kojih se dva nalaze u glavnom gradu Gaborone.

## Historija

Univerzitet Bocvane započeo je svoju historiju kao dio većeg obrazovnog sistema osnovanog 1964. kada je pokrenut **Univerzitet Bechuanalanda, Basotolanda i Swazilanda** putem kojega su Bocvana, Lesoto i Svaziland željeli umanjiti ovisnost o visokoobrazovnom sustavu Južnoafričke Republike pod aparthejdom.

Kada su 1966. Bocvana i Lesoto stekli neovisnost univerzitet je promijenio ime u **Univerzitet Bocvane, Lesota i Swazilanda**. 1975. Lesoto se neočekivano povukao iz suradnje i osnovao vlastiti univerzitet. U narednom periodu zajednički univerzitet je nosio ime **Univerzitet Bocvane i Swazilanda**.

Povlačenje Lesota potaklo je vladu Bocvane na pokretanje akcije *One Man, One Beast* kojom je Bocvana kao jedna od najsiromašnijih zemalja svijeta u tom vremenu željela izgraditi vlastiti kampus zajedničkog univerziteta. Narod Bocvane je za izgradnju novoga kampusa donirao novac, ali i krave, žito, jaja i druge doprinose. 1982. akcija je uspješno okončana osnivanjem univerziteta.

## Reference

## Vanjske veze

* Univerzitet Bocvane
# Burbank, California

| Burbank
 |
| --- |
| Burbank, sjedište tvrtke The Walt Disney Co.Burbank, sjedište tvrtke The Walt Disney Co. |
|  |
| **Geslo:** Grad izgrađen od ljudi, ponosa i napretka.
 |
| Koordinate: ﻿ / ﻿ |
| **Država** |  Sjedinjene Države
 |
| **Savezna država** |  Kalifornija
 |
| **Okrug** | Los Angeles
 |
| **Osnivanje** | 1887.
 |
|  |
| **Vlast**  |
|  - **Gradonačelnik** | Dave Golonski
 |
|  |
| **Površina**  |
|  - **Ukupna** | 45,00 km²
 |
|  - **Kopno** | 44,90 km²
 |
|  - **Voda** | 0,10 km² (0,1%)
 |
| **Visina** | 185 m
 |
|  |
| **Stanovništvo** (2010.)
 |
|  - **Grad** | 103,340
 |
|  - **Gustoća** | 2407 stanovnika/km²
 |
|  |
| **Vremenska zona** | Pacific Time Zone (UTC-8)
 |
|  - **Ljeto (DST)** | PDT (UTC-7)
 |
| **Poštanski broj** | 91501–91526
 |
| **Pozivni broj** | +1 818
 |
| **Službene stranice** ci.burbank.ca.us
 |
| Karta
 |
| Položaj Burbanka u Kaliforniji Položaj Burbanka u Kaliforniji |
| Položaj Kalifornije u SAD-u Položaj Kalifornije u SAD-u |

**Burbank** je grad u američkoj saveznoj državi Kaliforniji. Po popisu stanovništva iz 2010. u njemu je živelo 103.340 stanovnika.

Nalazi se u okrugu Los Angeles, udaljen 10-ak km sjeverozapadno od istoimenog grada.

Grad, koji je osnovan 1887. godine, najpoznatiji je po tome što je sjedište brojnih tvrtki, posebice onih iz industrije zabave te medija, pa je poznat i kao "Svjetska medijska prijestolnica". Neke od tvrtki čije se uprave nalaze u Burbanku su: ABC, DIC Entertainment, Dick Clark Productions, NBC, New Wave Entertainment, Nickelodeon, Technicolor/Thomson, Viacom, The Walt Disney Company, Warner Bros. i Warner Music Group. Također, u gradu živi ili je živio veći broj osoba iz svijeta zabave: Orlando Bloom, Tim Burton, Holly Marie Combs, Angie Dickinson, Hilary Duff, Zac Efron, Mark Harmon, Ron Howard, Shia LaBeouf, Jay Leno, Sean Penn, Tom Petty, Bonnie Raitt, John Ritter, Rene Russo, Eddie Van Halen i drugi.

## Demografija

|  |  |  |
| --- | --- | --- |
| **Grupa** | **2000.** | **2010.** |
| Belci
 | 59.590 (59,4%)
 | 60.265 (58,3%)
 |
| Crnci
 | 2.066 (2,1%)
 | 2.600 (2,5%)
 |
| Azijati
 | 9.181 (9,2%)
 | 12.007 (11,6%)
 |
| Hispanoamerikanci
 | 24.953 (24,9%)
 | 25.310 (24,5%)
 |
| Ukupno
 | 100.316
 | 103.340
 |

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze